Nos Jacobus Dei gratia Eduensis episcopus universis presentem cartulam inspecturis, notum facimus quod venerabilis in Christo pater Guido Dei gratia Eduensis episcopus de communi assensu Ansello tunc decano Eduense cum universo ejusdem loci Capituli in villa sua de Sedeloco, etc. . . . . . . . . . . . Hanc autem franchisiam Girardus antecessor noster divina Providentia tunc episcopus Eduensis intitutus ratam habuit et gratam eam concessit et laudavit quod in litteris prefatorum Guidonis et Anselli predecessorum suorum et Capituli Eduensis plenius continetur auctoritate sua duxit confirmandum, supra dicta omnia bona fide tenenda promisit et observanda. Et ad majorem hujus rei noticiam et testimonium presenti cartule sigilli sui apposuit firmamentum. Actum fuit apud Eduam anno dominice Incarnationis M° CC° quinquagesimo, quinto mense januarii. Nos vero dictus Jacobus nunc divina Providentia episcopus Eduensis institutus, dictam franchisiam ratam habentes et gratam eam concedentes et laudantes quod in litteris prefatorum Guidonis episcopi Eduensis et Capituli Eduensis et Anselli episcopus Eduensis et Girardi episcopi Eduensis antecessoris nostri plenius continetur, auctoritate nostra duximus confirmandum, supra dicta omnia bona fide tenenda promittentes et observanda. Et ad majorem hujus rei noticiam et testimonium presenti cartule sigilli nostri apposuimus firmamentum. Actum apud Thoseyum, est hoc anno dominice Incarnationis millesimo ducentesimo octogesimo quarto, mense aprilis.